[Indika l-Ministeru]/Ċirkolari Nru XX/20XX Lis-Segretarji Permanenti Lid-Diretturi Ġenerali Lid-Diretturi Lill-Kapijiet ta' Organizzazzjonijiet tas-Settur Pubbliku Espressjoni ta' interess minn Uffiċjali Pubbliċi u Ħaddiema tas-Settur Pubbliku sabiex iwettqu dmirijiet bħala [indika n-nomenklatura] ma'/mal-[indika l-isem tal-entità] Nomenklaturi li jindikaw il-maskil jinkludu wkoll il-femminil Fil-kuntest tal-prinċipju sabiex ir-riżorsi umani jiġu użati bl-aħjar mod possibbli u jiġu moqdija l-eżiġenzi tas-servizz u tas-settur pubbliku, filwaqt li tiżdid l-esperjenza fil-qasam tax-xogħol tal-individwu, qed tinħareġ sejħa biex uffiċjali pubbliċi u ħaddiema tas-settur pubbliku, jesprimu l-interess tagħhom sabiex iwettqu d-dmirijiet kif imsemmija hawn taħt, [għal perjodu indefinit, suġġett għat-tlestija b'suċċess ta' perjodu ta' prova ta' [indika t-tul ta' perjodu ta' prova]] / [għal perjodu definit ta' tliet (3) snin, li jista' jiġi mġedded, u li hu suġġett għal perjodu ta' prova ta' [indika t-tul ta' perjodu ta' prova]] [Agħżel kif applikabbli] [Jekk il-kuntratt huwa għal perjodu definit u hemm raġuni oġġettiva għalfejn dan il-kuntratt ma jinqalibx għal wieħed indefinit, inkludi l-paragrafu nru 2. Jekk le, paragrafu nru 2 irid jitneħħa] Peress li dan il-post jaqa' taħt Regolament 7 (4) [indika s-sotto paragrafu applikabbli tar-raġuni oġġettiva] tal-Liġi Sussidjarja 452.81, intitolata 'Regolamenti dwar Kuntratti ta' Servizz għal Żmien Fiss', dan jikkostitwixxi raġuni oġġettiva sabiex il-persuna magħżula ma tingħatax status indefinit skont it-termini tar-Regolamenti msemmija. Dawk l-uffiċjali pubbliċi u ħaddiema tas-settur pubbliku li huma eliġibbli (ara l-eliġibbiltà f'paragrafu [indika jekk hux 7.1. u 8.1. isfel]) huma mistiedna li jissottomettu l-espressjoni ta' interess sabiex jiġu assenjati dawn id-dmirijiet. Uffiċjali pubbliċi eliġibbli li huma detailed/on loan ma' organizzazzjonijiet fis-settur pubbliku jistgħu japplikaw ukoll. L-applikazzjonijiet iridu jiġu mgħoddija għand il-Kap tad-Dipartiment/Entità għal fini ta' informazzjoni biss. Dawk il-ħaddiema tas-settur pubbliku li jintgħażlu, iridu jagħmlu l-arranġamenti meħtieġa sabiex jiġu rilaxxati mill-post tax-xogħol tagħhom qabel ma jiffirmaw il-kuntratt. Dan il-post jifforma parti mit-tim ta'/tal-[indika s-sezzjoni] u se jimtela fuq bażi [full-time/part time]. Id-dmirijiet ewlenin huma: Il-kandidat magħżul, matul il-perjodu li waqtu se jkun qed iwettaq dawn id-dmirijiet, se jkun qed jaħdem taħt ir-responsabbiltà ta' [indika n-nomenklatura tas-superjur dirett] fejn se jkun allokat. Il-perjodu li matulu l-applikant ikun qed iwettaq dmirijietu bħala [indika n-nomenklatura] ma'/mal-[indika l-isem tal-entità] jitqies bħala 'servizz fil-grad' għall-fini tal-komputazzjoni tat-tul tas-servizz, anzjanità, salarju, progressjoni, u, fejn applikabbli, għal raġunijiet ta' pensjoni tat-teżor. Fil-każ ta' uffiċjali pubbliċi, il-perjodu ta' prestazzjoni ta' dawn id-dmirijiet jiġi mniżżel fis-Service and Leave Record Form (GP 47). Jekk l-applikant magħżul huwa uffiċjal pubbliku li ġie approvat biex jiġi detailed ma' entità tas-settur pubbliku, dan ikun jista' jkompli jwettaq dmirjietu fil-grad sustantiv/status indefinit meta jerġa' jmur lura mas-servizz pubbliku. Fil-każ li l-applikant magħżul huwa ħaddiem tas-settur pubbliku li bid-diskrezzjoni tal-entità tas-settur pubbliku ġie approvat li jżomm il-post indefinit tiegħu, dan ikun jista' jkompli jwettaq id-dmirjiet relatati mal-post indefinit meta jerġa' jmur lura mal-entità tas-servizz pubbliku. Jekk l-uffiċjal tas-servizz pubbliku (f'każ li d-detailing ma jiġix approvat) jew ħaddiem tas-settur pubbliku li ġie magħżul ma jkunx jista' jżomm il-grad sustantiv/status indefinit/post indefinit, kif applikabbli, dan l-impjegat ikun mistenni li jirrinunzja l-grad/status/post qabel ma jibda jaqdi d-dmirijiet ġodda. F'każ li l-applikant magħżul huwa uffiċjal pubbliku b'kuntratt definit jew b'kuntratt definit b'raġuni oġġettiva skont il-Liġi Sussidjarja 452.81 mas-servizz pubbliku, dan ikun mistenni li jirrinunzja l-imsemmi kuntratt qabel ma jibda jwettaq id-dmirjiet ġodda relatati mal-post, irrispettivament mill-grad sustantiv/status indefinit li jħaddan (kif indikat f'6.1. hawn fuq). F'każ li l-applikant magħżul huwa ħaddiem tas-settur pubbliku b'kuntratt definit jew b'kuntratt definit b'raġuni oġġettiva skont il-Liġi Sussidjarja 452.81 mas-settur pubbliku, dan ikun mistenni li jirrinunzja l-imsemmi kuntratt qabel ma jibda jwettaq id-dmirjiet ġodda relatati mal-post, irrispettivament mill-post indefinit li jħaddan (kif indikat f'6.2. hawn fuq). Il-post ta' [indika n-nomenklatura] iġorr salarju ta' [indika s-salarju bażiku] fis-sena, b'żidiet ta' [indika ż-żieda annwali] fis-sena sa massimu ta' [indika l-massimu tas-salarju bażiku]. [F'każ li l-post jġorr miegħu xi allowances/benefiċċji, is-sentenza li ġejja trid tiġi emendata u inkluża mal-kumplament ta' dan il-paragrafu skont il-bżonn: Barraminnhekk, Bonus ta' Prestazzjoni sa mhux aktar minn [indika l-perċentaġġ ] u Allowance ta' Kommunikazzjoni ta' [indika l-ammont] huma inklużi fil-pakkett finanzjarju]. F'każ li l-persuna magħżula jkollha grad sustantiv fis-servizz pubbliku ta' Malta, għall-fini tal-Ordinanza tal-Pensjoni tal-1937, jekk applikabbli, id-differenza ta' bejn is-salarju li jgawdi l-kandidat fil-grad sustantiv tiegħu u s-salarju tal-post li applika għalih jitqies bħala allowance mhux pensjonabbli. Applikanti eliġibbli jiġu intervistati minn Bord tal-Għażla sabiex jiġi stabbilit jekk humiex adattati biex jaqdu d-dmirijiet imsemmija hawn taħt. Sal-ħin u d-data tal-għeluq ta' din is-sejħa għall-applikazzjonijiet, l-applikanti eliġibbli jrid ikollhom fil-pussess tagħhom [indika l-kriterji tal-eliġibbilità marbuta mal-post]. Kull kwalifika u esperjenza msemmija għandha tiġi ppruvata permezz ta' ċertifikati u/jew dokumenti li kopji tagħhom għandhom ikunu mehmuża mal-applikazzjoni jew jintbagħtu separatament lill-[indika l-isem u n-nomenklatura tal-impjegat responsabbli milli jiġbor l-applikazzjonijiet] fuq l-indirizz [indika l-indirizz] sa mhux aktar tard mid-data u l-ħin tal-għeluq. Ċertifikati u/jew dokumenti oriġinali għandhom, mingħajr eċċezzjoni, jintwerew għall-verifika waqt l-intervista. B'eċċezzjoni għal dawk il-kwalifiċi msemmija fil-paragrafu 7.3.3. u 7.3.4. hawn isfel, l-applikanti għandhom jipproduċu dikjarazzjoni ta' rikonoxximent maħruġa miċ-Ċentru Malti għal Rikonoxximent ta' Kwalifiċi u ta' Informazzjoni (MQRIC) fi ħdan il-Kummissjoni Nazzjonali għall-Edukazzjoni Ogħla u Avvanzata (NCFHE), li għandha tinkiseb permezz ta' applikazzjoni online fuq . Din id-dikjarazzjoni għandha tiġi mehmuża mal-applikazzjoni, bl-oriġinali tintwera waqt l-intervista. Applikanti li m'għandhomx fil-pussess tagħhom id-dikjarazzjoni ta' rikonoxximent jistgħu xorta waħda japplikaw, iżda jridu jibagħtu kopja li l-entità mill-aktar fis possibbli, però, mhux aktar tard minn ġimgħa mid-data tal-għeluq tal-espressjoni tal-interess. Applikanti li għal raġunijiet li m'għandhomx kontroll tagħhom, u li minħabba fihom jibqgħu ma jkunux jistgħu jipprovdu d-dikjarazzjoni mitluba fiż-żmien stipulat hawn fuq, jistgħu jitolbu estensjoni ta' mhux aktar minn ġimgħa. L-applikanti jridu jagħtu raġuni valida għalfejn għandhom bżonn l-estensjoni. Qabel ma jiġu mitluba dikjarazzjonijiet ta' rikonoxximent dwar il-kwalifiċi skont paragrafu 7.3.1., il-kandidati huma mitluba biex l-ewwel jikkonsultaw mal-"Lista ta' Korsijiet Akkreditati Offruti minn Istituzzjonijet Liċenzjati" tal-NCFHE li tista' tinkiseb minn . L-applikanti huma eżentati milli jipproduċu dikjarazzjonijiet ta' rikonoxximent hekk kif imsemmi f'paragrafu 7.3.1. jekk qegħdin jippreżentaw kwalifiċi mniżżla f'din il-lista. F'dawn il-każijiet, il-kandidati għandhom jippreżentaw kopja stampata ta' din il-lista li tinkludi l-kwalifika meħtieġa. F'każ ta' dubju, madankollu, il-Bord tal-Għażla jista' jwarrab din l-eżenzjoni u jitlob lill-applikant biex jipproduċi dikjarazzjoni ta' rikonoxximent maħruġa mill-MQRIC. F'dan il-każ, l-applikant jingħata xahar ċans sabiex jipproduċi d-dikjarazzjoni, bil-possibbiltà ta' estensjoni kif imsemmi f' subparagrafu 7.3.2. hawn fuq. Mhumiex meħtieġa dikjarazzjonijiet ta' rikonoxximenti mill-MQRIC għall-kwalifiċi maħruġa minn instituzzjonijiet Maltin li huma self accrediting, jiġifieri mill-Università ta' Malta, il-Kulleġġ Malti għall-Arti, Xjenza u Teknoloġija (MCAST) u l-Institute of Tourism Studies (ITS); jew kwalunkwe kwalifika Maltija li ġiet akkreditata mill-NCFHE li fuq iċ-ċertifikat jingħad "Il-Kummissjoni Nazzjonali għall-Edukazzjoni Ogħla u Avvanzata jidhrilha li dan iċ-ċertifikat huwa ta' MQF …". Persuni rreġistrati mal-Kummissjoni Nazzjonali għall-Persuni b'Diżabilità (KNPD) jistgħu jgawdu minn bdil raġonevoli skont Sezzjoni 7 tal-Att dwar Opportunitajiet Indaqs (Persuni b'Diżabilità), (Kapitlu 413 tal-Liġijiet ta' Malta), anke jekk ma jkunux jissodisfaw għalkollox ir-rekwiżiti għal dan il-post. Dan sakemm ikunu jistgħu jaqdu d-dmirijiet relatati ma' dan il-post. Is-sottomissjonijiet skont din il-klawsola għandhom jintbagħtu mal-formola tal-applikazzjoni u għandhom ikunu msaħħa b'dokumenti relevanti li jinkludu evidenza dokumentata tar-reġistrazzjoni tal-applikant mal-KNPD. L-applikanti għandhom jagħtu ġustifikazzjonijiet motivati għaliex ma jissodisfawx il-parametri kollha tal-eliġibilità u għaliex huma mistħoqqa kunsiderazzjonijiet speċjali. Il-korrispondenza kollha għandha tiġi indirizzata lill-entità, filwaqt li l-KNPD għandu jiġi kkupjat. L-applikazzjonijiet flimkien mad-dokumenti mitluba, inkluż Curriculum Vitae ddettaljata, u, fejn applikabbli, is-Service and Leave Record Form (GP 47), jintlaqgħu minn [indika l-isem u n-nomenklatura tal-impjegat responsabbli milli jiġbor l-applikazzjonijiet] fuq l-indirizz [indika l-indirizz] bl-idejn jew bil-posta sa mhux aktar tard min-nofsinhar (ħin tal-Ewropa Ċentrali) ta' [indika l-ġurnata, data, xahar u sena]. Fil-każ ta' impjegati tas-settur pubbliku, dawn għandhom jippreżentaw paid leave/unpaid leave/sick leave records għall-aħħar erba' (4) snin, inkluż kwalunkwe rekords ta' xi azzjonijiet dixxiplinarji (fl-assenza ta' tali rekords jiġi mifhum li qatt ma ttieħdet azzjoni dixxiplinarja). Kopji skennjati tal-applikazzjoni u d-dokumenti relevanti jistgħu jintbagħtu elettronikament fuq [inkludi l-indirizz tal-emejl]. Applikazzjonijiet mibgħuta minn barra minn Malta permezz ta' fax jew b'xi mod ieħor simili sa nofsinhar (ħin tal-Ewropa Ċentrali) ta' [indika l-ġurnata, data, xahar u sena] jistgħu jiġu kkunsidrati kemm-il darba d-dettalji kollha mitluba jiġu mogħtija. L-espressjoni ta' interess oriġinali bil-firma tal-applikant trid tasal għand [indika l-isem u n-nomenklatura tal-persuna responsabbli milli tiġbor l-applikazzjonijiet] sa mhux aktar tard minn ġimgħa wara d-data tal-għeluq, fejn l-applikant irid jagħti spjegazzjoni għad dewmien. In-numru tal-fax tal-uffiċċju huwa [indika n-numru tal-fax]. F'każ ta' applikazzjonijiet li jitwasslu bl-idejn tingħata riċevuta minnufih. Meta l-applikazzjonijiet ikunu ġew mibgħuta bil-posta elettronika jew b'fax, l-irċevuta għandha tintbagħat fi żmien ħamest (5) ijiem mid-data ta' meta l-entità tirċievi l-applikazzjoni. Applikazzjonijiet li jaslu bil-posta għandhom ikunu rreġistrati u jintbagħtu kmieni biżżejjed biex jaslu fl-indirizz imsemmi qabel id-data tal-għeluq. Tingħata riċevuta fi żmien ħamest (5) ijiem mid-data ta' meta l-entità tirċievi l-applikazzjoni. Jekk sa ħamest ijiem ta' xogħol mid-data tal-għeluq tal-applikazzjonijiet l-applikanti jkunu għadhom ma rċievewx l-irċevuta, hija fir-responsabbiltà tal-applikanti li jikkonfermaw mal-entità li l-applikazzjoni waslet sad-data tal-għeluq. Il-kandidat magħżul jista' jintalab jiffirma undertaking biex jindika l-impenn lejn ix-xogħol li ġie magħżul għalih. Din l-espressjoni ta' interess għandha tinġab għall-attenzjoni ta' kull uffiċjal pubbliku u ħaddiem tas-settur pubbliku. [Inkludi l-isem u l-kunjom tas-Segretarju Permanenti]